Plyajdagi minalar, ommaviy qabrlar, Lvovga qilingan raketa hujumi — urushning 31-kunidan fotoreportaj

Ukrainada urush boshlanganiga bir oydan oshdi. Ukraina mart oyi boshida Rossiya qo‘shinlari nazoratiga o‘tgan Sumi viloyatidagi Trostyanets shahri ozod etilgani haqida xabar qildi. Shu bilan birga, rus harbiylari Slavutich shahrini egallab oldi — shahar Chernobil AESdagi avariyadan keyin stansiyaning evakuatsiya qilingan xodimlari uchun 1986-yilda qurilgandi. Vladimir Zelenskiy raketa zarbasining aniq koordinatalarini aks ettirgan foto va videolarni chop etishni taqiqlovchi qonunini imzoladi. Ayni shu vaqtda Lvov raketadan o‘qqa tutildi. Meduza 26-mart, urushning o‘ttiz birinchi kunida jangovar harakatlar zonasidan olingan asosiy fotosuratlarni jamladi.

 Ukrainaning Xarkov viloyati, Izyumskiy tumani, Topolskoye qishlog‘i yaqinidagi o‘rmon kamarida turgan tanklar va boshqa og‘ir texnikalar. Viloyatdagi uchinchi yirik shahar — Izyum uchun shiddatli janglar bo‘lib o‘tdi, 24-mart kuni Rossiya Mudofaa vazirligi shaharni egallaganini e’lon qildi.

 Mariupol aholisi vayron bo‘lgan uy yaqinidagi skameykada.

 Mariupollik qochqinlar mashinasi. Zaporojyega borish uchun ular rus qo‘shinlari tomonidan qo‘lga olingan Berdyansk orqali o‘tishi kerak.

 Chamadonda kuchukchalarini olib ketayotgan irpinlik qochqin
Fotoreportaj: Ukrainada harbiy harakatlar amalga oshirilayotgan hududdagi jonivorlar qanday qutqarilmoqda?

 Irpinlik qochqinlar bilan ishlaydigan ukrainalik politsiyachining emotsiyasi.
 Mariupolda halok bo‘lganlarni uylari hovlisiga dafn qilayotgan aholi, Zaporojyedagi evakuatsiya, metroda hayot kechirayotgan ukrainaliklar — urushning 30-kunidan fotoreportaj

 Ko‘ngillilar otishmalardan yashirinib, metroni boshpana qilgan Kiyev aholisi uchun ovqat tayyorlamoqda. Urushning boshidanoq minglab kiyevliklar metro stansiyalari va vagonlarida tunamoqda.

 Ko‘ngillilar Kiyevdagi ramziy ahamiyatga ega haykalni qum qoplari bilan bekitmoqda.

 Odessaning “Perron No 7” jazz klubi musiqachilari balkonda o‘tkinchilarga musiqa chalib bermoqda

 Odessa plyajida o‘rnatilgan “Ehtiyot bo‘ling, minalar” yozuvli belgi

 Odessa milliy akademik opera va balet teatri yaqinidagi barrikadalar. Bino shahar ramzlaridan biri hisoblanadi
 Kiyevdagi yog‘och barrikadalar, ishdan chiqarilgan rus harbiy texnikasi, alanga ichidagi Xarkov —urushning 29-kunidan fotoreportaj

 Besh yoshli Misha Nikolayevdagi kasalxonaning yerto‘lasida kitob o‘qimoqda. Rus qo‘shinlari tomonidan o‘qqa tutishlar paytida Mishaning onasi halok bo‘ldi, o‘zi esa yaralandi.

 Xarkov chetidagi ommaviy qabrlar ustida ismlar yozilgan taxtachalar. Bu yerdagi odamlar asosan, tabiiy sabablar bilan vafot etgan — ammo ularni an’anaviy tarzda dafn qiladigan hech kim yo‘q edi.
 Ukrainada kechayotgan urushning yigirma sakkizinchi kuni — suratlarda

 Lvov aholisi havo trevogasining sirenasi chalinayotgan paytda bomba boshpanasiga tushib ketmoqda

 Lvov aholisi bomba boshpanasida havo trevogasini o‘tkazmoqda. 26-mart kuni rus qo‘shinlari shaharga raketalar bilan zarba berdi.

 Rossiyaning Lvovga qilgan raketa hujumi oqibatidagi yong‘inlardan alanga va tutun ko‘tarilmoqda
 Rossiya kuchlari ruhiy kasalliklar shifoxonasi va tadqiqot institutiga zarba berdi. Ko‘ngillilar jangga, Odessa esa qamalga tayyorlanmoqda. Urushning 27-kunidan fotoreportaj